|  |  |  |
| --- | --- | --- |
|  | **Lausuntopyyntö** |  |
|  |  |  |
| Verkko-osasto / Verkkojen sääntely-yksikkö |  | VN/7677/2019 |
| Kankare | 12.11.2021 |  |
|  |  |  |

Jakelussa mainituille

Lausuntopyyntö Galileo-satelliittinavigointijärjestelmän julkisesti säännellyn satelliittipalvelun (PRS-palvelun) lainsäädäntökehystä koskevasta arviomuistiosta

EU:n omistaman Galileo-satelliittinavigointijärjestelmän julkisesti säännelty satelliittipalvelu eli PRS-palvelu (Public Regulated Service) tuottaa julkishallinnon valtuuttamille käyttäjille sekä yhteiskunnan kriittisille infrastruktuuritoimijoille häiriötä, häirintää ja harhautusta kestävän, luotettavan signaalin, millä varmistetaan yhteiskunnan elintärkeiden, aika- ja paikkatiedosta riippuvien toimintojen häiriötön jatkuminen kaikissa olosuhteissa, myös kriisitilanteissa. Talouspoliittinen ministerivaliokunta on linjannut 24.11.2020, että Suomi ottaa PRS-palvelun kansallisesti käyttöönsä vuoden 2024 aikana.

Liikenne- ja viestintäministeriö on laatinut yhteistyössä Liikenne- ja viestintäviraston sekä Suomen Erillisverkot Oy:n kanssa arviomuistion Galileo-satelliittinavigointijärjestelmän julkisesti säännellyn satelliittipalvelun lainsäädäntökehyksestä. Arviomuistioon on koottu PRS-palveluun liittyvä voimassa oleva kansallinen ja EU-lainsäädäntö sekä arvioitu, millaisia lainsäädäntömuutoksia PRS-palvelun kansallinen käyttöönotto edellyttäisi. Lisäksi muistioon on kirjattu avoimia kysymyksiä, jotka tulisi selvittää lainsäädäntöhankkeen aikana.

Liikenne- ja viestintäministeriö on tehnyt 14.9.säädöshankepäätöksen hallituksen esityksen valmistelusta eduskunnalle laeiksi sähköisen viestinnän palveluista annetun lain sekä Liikenne- ja viestintävirastosta annetun lain muuttamisesta (LVM056:00/2021). Hankkeen tavoitteena on valmistella talouspoliittisen ministerivaliokunnan linjausten mukaisesti vaadittavat lainsäädäntömuutosehdotukset, jotta PRS-palvelu voitaisiin ottaa kansallisesti käyttöön vuonna 2024. Hallituksen esityksen valmistelussa hyödynnetään arviomuistiota ja siitä saatua lausuntopalautetta.

Liikenne- ja viestintäministeriö pyytää jakelussa mainituilta lausuntoja liitteenä olevasta arviomuistiosta. Lausunnot pyydetään toimittamaan 10.12.2021 mennessä liikenne- ja viestintäministeriön kirjaamoon (kirjaamo.lvm@gov.fi) sekä suvi.kankare@gov.fi. Lisätietoja antaa tarvittaessa erityisasiantuntija Suvi Kankare (p. 0295 342 105).

Sabina Lindström

osastopäällikkö, ylijohtaja

Suvi Kankare

erityisasiantuntija

Liite Arviomuistio: Galileo-satelliittinavigointijärjestelmän PRS-palvelun lainsäädäntökehys

Jakelu Oikeuskanslerinvirasto

Valtioneuvoston kanslia

Oikeusministeriö

Valtiovarainministeriö

Puolustusministeriö

Sisäministeriö

Sosiaali- ja terveysministeriö

Työ- ja elinkeinoministeriö

Maa- ja metsätalousministeriö

Tietosuojavaltuutettu

Liikenne- ja viestintävirasto

Rikosseuraamuslaitos

Ilmatieteen laitos

Väylävirasto

Huoltovarmuuskeskus

Business Finland

Maanmittauslaitos

Pääesikunta

Rajavartiolaitoksen esikunta

Poliisihallitus

Suojelupoliisi

Suomen Erillisverkot Oy

Teknologian tutkimuskeskus VTT Oy

Tiedoksi PRS-palvelun kansallisen toteutuksen yhteistyöverkosto (PRS-YTV)